Baryang dalawampung-piso ng Pilipinas

Pinakamataas na denominasyon ang baryang dalawampung piso (₱20, ) ng Pilipinas mula ito nilabas noong taong 2019. Ito ang pangalawang barya ng Pilipinas na gumagamit ng dalawang metal na pinagsama sa isang barya pagkatapos nilabas ang baryang sampung-piso ng Pilipinas noong ika-8 ng Hulyo 2001.

Kasaysayan

Seryeng Bagong Salinlahing Pananalapi: Inanunsyo ng Bangko Sentral ng Pilipinas (BSP) noong Hulyo 2019 na ang salaping papel na ₱20 ay ipapalit sa barya, sapagkat ang bawat piraso ng salaping papel na ₱20 ay tatagal lamang ng isang taon sa sirkulasyon samantalang ang barya naman ay tatagal ng sampu hanggang labinlimang taon. Nakabatay sa pananaliksik ang pasyang ito mula sa Pamantasan ng Pilipinas. Noong Setyembre 2019, naidisenyo na sa wakas ang baryang ₱20, at winika ni Benjamin Diokno na mananatili pa rin sa harapan si Manuel L. Quezon na tulad din ng saraling papel nito at magiging dalawang metal sa isang barya ang komposisyon nito: bakal na tubog sa nikel sa gitna at bakal na tubog sa tansong-pula sa argola at magiging higit na malaki sa baryang sampung-piso ng Pilipinas. Binanggit niya rin na magkakaroon ng higit na maraming tampok upang maging iba sa ibang mga baryang Bagong Salinlahing Pananalapi. Kinumpirma at ipinakilala sa publiko noong ika-17 ng Disyembre 2019 ang larawan ng bagong barya na kasama rin ang pinahusay na limang piso. Unang sinabi na ipapakilala ang baryang iyon noong huling bahagi ng 2019 o sa panimulang bahagi ng 2020, at ang ulat noong ika-17 ng Disyembre, nakasaad na kanilang inilabas sa sirkulasyon ang 500,000 pirasong barya, at dumami pa ang bilang ng mga baryang 20-piso noong 2020.

Mga sanggunian 

Mga barya ng Pilipinas